CELEX: 32019R1981
Language: el
Date: 2019-11-28 00:00:00
Title: Εκτελεστικός κανονισμός (ΕΕ) 2019/1981 της Επιτροπής της 28ης Νοεμβρίου 2019 για την τροποποίηση του εκτελεστικού κανονισμού (ΕΕ) 2019/626 όσον αφορά τους καταλόγους τρίτων χωρών ή περιοχών τους από τις οποίες επιτρέπεται η είσοδος στην Ευρωπαϊκή Ένωση σαλιγκαριών, ζελατίνης και κολλαγόνου, καθώς και εντόμων που προορίζονται για κατανάλωση από τον άνθρωπο (Κείμενο που παρουσιάζει ενδιαφέρον για τον ΕΟΧ)

29.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 308/72
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/1981 ΤΗΣ ΕΠΙΤΡΟΠΗΣ
         της 28ης Νοεμβρίου 2019
         για την τροποποίηση του εκτελεστικού κανονισμού (ΕΕ) 2019/626 όσον αφορά τους καταλόγους τρίτων χωρών ή περιοχών τους από τις οποίες επιτρέπεται η είσοδος στην Ευρωπαϊκή Ένωση σαλιγκαριών, ζελατίνης και κολλαγόνου, καθώς και εντόμων που προορίζονται για κατανάλωση από τον άνθρωπο
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 127 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/625 θεσπίζει κανόνες για τους επίσημους ελέγχους και τις άλλες δραστηριότητες ελέγχου που διενεργούνται από τις αρμόδιες αρχές των κρατών μελών, ώστε να εξακριβώνεται η συμμόρφωση με τη νομοθεσία της Ένωσης όσον αφορά, μεταξύ άλλων, την ασφάλεια των τροφίμων σε όλα τα στάδια της διαδικασίας παραγωγής, μεταποίησης και διανομής. Ειδικότερα, προβλέπει ότι ορισμένα ζώα και αγαθά επιτρέπεται να εισέρχονται στην Ένωση μόνον από τρίτη χώρα ή τμήμα τρίτης χώρας που περιλαμβάνεται στον κατάλογο τον οποίο καταρτίζει η Επιτροπή για τον σκοπό αυτό.
                  
               
                     (2)
                  
                  
                     Ο κατ’ εξουσιοδότηση κανονισμός (ΕΕ) 2019/625 της Επιτροπής (2) συμπληρώνει τον κανονισμό (ΕΕ) 2017/625 όσον αφορά τις απαιτήσεις για την είσοδο, στην Ένωση, φορτίων ορισμένων ζώων και αγαθών που προορίζονται για κατανάλωση από τον άνθρωπο από τρίτες χώρες ή περιοχές τους, ώστε να εξασφαλιστεί ότι συμμορφώνονται με τις σχετικές απαιτήσεις που έχουν θεσπιστεί με τους κανόνες του άρθρου 1 παράγραφος 2 στοιχείο α) του κανονισμού (ΕΕ) 2017/625 ή με απαιτήσεις που αναγνωρίζονται ως τουλάχιστον ισοδύναμες. Το άρθρο 3 του κατ’ εξουσιοδότηση κανονισμού (ΕΕ) 2019/625 θεσπίζει κανόνες σχετικά με ορισμένα ζώα και αγαθά που πρέπει να προέρχονται μόνο από τρίτες χώρες ή περιοχές τους που περιλαμβάνονται στον κατάλογο ο οποίος αναφέρεται στο άρθρο 126 παράγραφος 2 στοιχείο α) του κανονισμού (ΕΕ) 2017/625. Οι απαιτήσεις για τη συμπερίληψη στον κατάλογο ορίζονται στο άρθρο 4 του κατ’ εξουσιοδότηση κανονισμού (ΕΕ) 2019/625, επιπλέον των γενικότερων απαιτήσεων για τη συμπερίληψη οι οποίες ορίζονται στο άρθρο 127 παράγραφος 3 του κανονισμού (ΕΕ) 2017/625.
                  
               
                     (3)
                  
                  
                     Ο εκτελεστικός κανονισμός (ΕΕ) 2019/626 της Επιτροπής (3) θεσπίζει ή παραπέμπει σε καταλόγους τρίτων χωρών ή περιοχών τους από τις οποίες επιτρέπεται η είσοδος, στην Ένωση, φορτίων ορισμένων ζώων και αγαθών που προορίζονται για κατανάλωση από τον άνθρωπο, ώστε να εξασφαλίζεται συμμόρφωση με τις απαιτήσεις ασφάλειας των τροφίμων που ορίζονται στο άρθρο 4 του κατ’ εξουσιοδότηση κανονισμού (ΕΕ) 2019/625 και στο άρθρο 127 παράγραφος 3 του κανονισμού (ΕΕ) 2017/625. Ο εκτελεστικός κανονισμός (ΕΕ) 2019/626 εφαρμόζεται από τις 14 Δεκεμβρίου 2019.
                  
               
                     (4)
                  
                  
                     Το άρθρο 12 του εκτελεστικού κανονισμού (ΕΕ) 2019/626 επιτρέπει την είσοδο, στην Ένωση, φορτίων σαλιγκαριών, όπως αυτά ορίζονται στο παράρτημα I σημείο 6.2 του κανονισμού (ΕΚ) αριθ. 853/2004 (4) υπό ορισμένους όρους και εφόσον τα εν λόγω φορτία προέρχονται από τρίτες χώρες ή περιοχές τους που περιλαμβάνονται στο παράρτημα III του εκτελεστικού κανονισμού (ΕΕ) 2019/626.
                  
               
                     (5)
                  
                  
                     Σύμφωνα με το άρθρο 6 παράγραφος 1 στοιχείο α) του κανονισμού (ΕΚ) αριθ. 853/2004, προϊόντα ζωικής προέλευσης, συμπεριλαμβανομένων άλλων ειδών σαλιγκαριών που προορίζονται για ανθρώπινη κατανάλωση, επιτρέπεται να εισάγονται στην Ένωση μόνο αν η τρίτη χώρα ή οι περιοχές της περιλαμβάνονται σε κατάλογο ο οποίος καταρτίζεται σύμφωνα με τον εκτελεστικό κανονισμό (ΕΕ) 2019/626.
                  
               
                     (6)
                  
                  
                     Εν αναμονή της συμπερίληψης στον προαναφερόμενο κατάλογο σύμφωνα με τον κανονισμό (ΕΕ) 2019/626, οι εισαγωγές των εν λόγω σαλιγκαριών επιτρέπονται σύμφωνα με το άρθρο 3 του κανονισμού (ΕΕ) 2017/185 της Επιτροπής (5), ο οποίος προβλέπει παρέκκλιση όσον αφορά τις υγειονομικές απαιτήσεις για τις εισαγωγές προϊόντων ζωικής προέλευσης που προβλέπονται στο άρθρο 6 παράγραφος 1 του κανονισμού (ΕΚ) αριθ. 853/2004 και ο οποίος εφαρμόζεται έως τις 31 Δεκεμβρίου 2020. Είναι σκόπιμο να συμπεριληφθούν τα εν λόγω είδη σαλιγκαριών στον κατάλογο τρίτων χωρών και περιοχών τους, ο οποίος ορίζεται στο παράρτημα III του εκτελεστικού κανονισμού (ΕΕ) 2019/626, ώστε να αποφευχθεί κάθε διατάραξη του εμπορίου μετά τις 31 Δεκεμβρίου 2020.
                  
               
                     (7)
                  
                  
                     Στις 31 Ιανουαρίου 2019 η Αρμενία ζήτησε να συμπεριληφθεί στον κατάλογο τρίτων χωρών από τις οποίες τα κράτη μέλη θα πρέπει να επιτρέπουν την εισαγωγή, στην Ένωση, σαλιγκαριών που προορίζονται για ανθρώπινη κατανάλωση. Η Αρμενία υπέβαλε εγγυήσεις όσον αφορά τη συμμόρφωση με τις απαιτήσεις που ορίζονται στο άρθρο 127 παράγραφος 3 του κανονισμού (ΕΕ) 2017/625 και στο άρθρο 4 του κατ’ εξουσιοδότηση κανονισμού (ΕΕ) 2019/625, με σκοπό να της δοθεί άδεια για την είσοδο σαλιγκαριών στην Ένωση. Η Αρμενία θα πρέπει, επομένως, να συμπεριληφθεί στον κατάλογο τρίτων χωρών και περιοχών τους από τις οποίες επιτρέπεται η είσοδος σαλιγκαριών στην Ένωση, ο οποίος ορίζεται στο παράρτημα III του εκτελεστικού κανονισμού (ΕΕ) 2019/626.
                  
               
                     (8)
                  
                  
                     Το άρθρο 14 του εκτελεστικού κανονισμού (ΕΕ) 2019/626 παραπέμπει σε καταλόγους τρίτων χωρών και περιοχών τους στις οποίες έχει δοθεί άδεια για την είσοδο ζελατίνης και κολλαγόνου στην Ένωση. Το άρθρο 14 επιβάλλει περιορισμούς, επιτρέποντας την είσοδο, στην Ένωση, ζελατίνης και κολλαγόνου από βοοειδή, προβατοειδή, αιγοειδή, χοιροειδή και ιπποειδή και από πουλερικά μόνον όταν προέρχονται από τρίτες χώρες και περιοχές τους οι οποίες έχουν εγκριθεί για την είσοδο, στην Ένωση, φορτίων νωπού κρέατος των συγκεκριμένων οπληφόρων και των πουλερικών.
                  
               
                     (9)
                  
                  
                     Το άρθρο 14 περιορίζει περαιτέρω την είσοδο της εν λόγω ζελατίνης και του εν λόγω κολλαγόνου στην Ένωση με βάση ζωοϋγειονομικούς περιορισμούς που ισχύουν για το νωπό κρέας. Οι τελευταίοι περιορισμοί δεν είναι σκόπιμοι, επειδή η διαδικασία παραγωγής ζελατίνης και κολλαγόνου αποκλείει την παρουσία των εν λόγω ζωοϋγειονομικών κινδύνων. Γι’ αυτό, θα πρέπει να εφαρμοστεί λιγότερο αυστηρή προσέγγιση για την είσοδο, στην Ένωση, ζελατίνης και κολλαγόνου από τρίτες χώρες και περιοχές τους, η οποία να βασίζεται μόνο στη συμμόρφωσή τους με τις απαιτήσεις για την είσοδο στην Ένωση ζώων και αγαθών που ορίζονται στον κανονισμό (ΕΕ) 2017/625 και στον κατ’ εξουσιοδότηση κανονισμό (ΕΕ) 2019/625.
                  
               
                     (10)
                  
                  
                     Το άρθρο 20 του εκτελεστικού κανονισμού (ΕΕ) 2019/626 παραπέμπει σε κατάλογο τρίτων χωρών και περιοχών τους οι οποίες έχουν άδεια για την είσοδο εντόμων στην Ένωση. Το άρθρο αυτό αναφέρεται σε τρίτες χώρες και περιοχές τους οι οποίες έχουν άδεια για την είσοδο εντόμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου (6) και περιλαμβάνονται σε κατάλογο στον εκτελεστικό κανονισμό (ΕΕ) 2017/2470 της Επιτροπής (7). Ωστόσο, το άρθρο 20 του εκτελεστικού κανονισμού (ΕΕ) 2019/626 δεν προσδιορίζει ειδικά τις τρίτες χώρες και τις περιοχές τους που διαθέτουν τέτοια άδεια. Επομένως, είναι σκόπιμο να γίνεται παραπομπή σε συγκεκριμένο κατάλογο τρίτων χωρών και περιοχών τους οι οποίες έχουν άδεια για την είσοδο των εν λόγω εντόμων στην Ένωση, σε ειδικό παράρτημα του εκτελεστικού κανονισμού (ΕΕ) 2019/626. Τρίτες χώρες και περιοχές τους θα πρέπει να αποκτούν άδεια για την είσοδο εντόμων στην Ένωση και να περιλαμβάνονται σε κατάλογο μόνον εφόσον παρέχουν επαρκείς εγγυήσεις ότι συμμορφώνονται με τις απαιτήσεις που ορίζονται στο άρθρο 127 παράγραφος 3 του κανονισμού (ΕΕ) 2017/625 και στο άρθρο 4 του κατ’ εξουσιοδότηση κανονισμού (ΕΕ) 2019/625.
                  
               
                     (11)
                  
                  
                     Στις 8 Οκτωβρίου 2019 ο Καναδάς υπέβαλε επαρκείς εγγυήσεις για να αποκτήσει άδεια εισόδου εντόμων στην Ένωση.
                  
               
                     (12)
                  
                  
                     Στις 28 Αυγούστου 2019 η Ελβετία υπέβαλε επαρκείς εγγυήσεις για να αποκτήσει άδεια εισόδου εντόμων στην Ένωση.
                  
               
                     (13)
                  
                  
                     Στις 11 Σεπτεμβρίου 2019 η Νότια Κορέα υπέβαλε επαρκείς εγγυήσεις για να αποκτήσει άδεια εισόδου εντόμων στην Ένωση.
                  
               
                     (14)
                  
                  
                     Ο Καναδάς, η Ελβετία και η Νότια Κορέα θα πρέπει, επομένως, να περιληφθούν σε κατάλογο εγκεκριμένων χωρών για την είσοδο εντόμων στην Ένωση, το δε άρθρο 20 του εκτελεστικού κανονισμού (ΕΕ) 2019/626 θα πρέπει να τροποποιηθεί αναλόγως.
                  
               
                     (15)
                  
                  
                     Δεδομένου ότι ο εκτελεστικός κανονισμός (ΕΕ) 2019/626 αρχίζει να εφαρμόζεται από τις 14 Δεκεμβρίου 2019, ο παρών κανονισμός θα πρέπει επίσης να εφαρμόζεται από την ημερομηνία αυτή ώστε να αποφευχθεί κάθε διατάραξη του εμπορίου, ιδίως της εισόδου φορτίων ζελατίνης και κολλαγόνου στην Ένωση.
                  
               
                     (16)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2019/626 τροποποιείται ως εξής:
            
                        1)
                     
                     
                        Στο άρθρο 2, το σημείο 17) αντικαθίσταται από το ακόλουθο κείμενο:
                        
                                    «17)
                                 
                                 
                                    “σαλιγκάρια”: τα σαλιγκάρια όπως ορίζονται στο σημείο 6.2 του παραρτήματος I του κανονισμού (ΕΚ) αριθ. 853/2004 και κάθε άλλο είδος σαλιγκαριών της οικογένειας Helicidae, Hygromiidae ή Sphincterochilidae, που προορίζονται για κατανάλωση από τον άνθρωπο».
                                 
                              
                  
                        2)
                     
                     
                        Το άρθρο 12 αντικαθίσταται από το ακόλουθο κείμενο:
                        
                           «Άρθρο 12
                           
                           Κατάλογος τρίτων χωρών ή περιοχών τους από τις οποίες επιτρέπεται η είσοδος, στην Ένωση, σαλιγκαριών
                           Η είσοδος, στην Ένωση, φορτίων σαλιγκαριών που προορίζονται για κατανάλωση από τον άνθρωπο επιτρέπεται μόνον αν προέρχονται από τρίτες χώρες ή περιοχές τους οι οποίες περιλαμβάνονται στο παράρτημα III του παρόντος κανονισμού.».
                        
                     
                  
                        3)
                     
                     
                        Στο άρθρο 14, οι παράγραφοι 1 και 2 αντικαθίστανται από το ακόλουθο κείμενο:
                        
                                    «1.
                                 
                                 
                                    Η είσοδος, στην Ένωση, φορτίων ζελατίνης και κολλαγόνου από βοοειδή, αιγοπρόβατα, χοίρους και ιπποειδή που προορίζονται για κατανάλωση από τον άνθρωπο επιτρέπεται μόνον αν προέρχονται από τις τρίτες χώρες ή περιοχές τους οι οποίες περιλαμβάνονται στη στήλη 1 του μέρους 1 του παραρτήματος II του κανονισμού (ΕΕ) αριθ. 206/2010 ή από τη Νότια Κορέα, τη Μαλαισία, το Πακιστάν ή την Ταϊβάν.
                                 
                              
                                    2.
                                 
                                 
                                    Η είσοδος, στην Ένωση, φορτίων ζελατίνης και κολλαγόνου από πουλερικά που προορίζονται για κατανάλωση από τον άνθρωπο επιτρέπεται μόνον αν προέρχονται από τις τρίτες χώρες που περιλαμβάνονται στη στήλη 1 του πίνακα του μέρους 1 του παραρτήματος I του κανονισμού (ΕΚ) αριθ. 798/2008 ή από την Ταϊβάν.».
                                 
                              
                  
                        4)
                     
                     
                        Το άρθρο 20 αντικαθίσταται από το ακόλουθο κείμενο:
                        
                           «Άρθρο 20
                           
                           Τρίτες χώρες ή περιοχές τους από τις οποίες επιτρέπεται η είσοδος, στην Ένωση, εντόμων
                           Η είσοδος, στην Ένωση, φορτίων εντόμων που προορίζονται για κατανάλωση από τον άνθρωπο επιτρέπεται μόνον αν προέρχονται από τρίτη χώρα ή περιοχή της η οποία περιλαμβάνεται στο παράρτημα IIΙα του παρόντος κανονισμού.».
                        
                     
                  
                        5)
                     
                     
                        Τα παραρτήματα τροποποιούνται σύμφωνα με το παράρτημα του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 14 Δεκεμβρίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Νοεμβρίου 2019.
            
               
                  Για την Επιτροπή
               
               
                  O Πρόεδρος
               
               Jean-Claude JUNCKER
            
         
         
            (1)  ΕΕ L 95 της 7.4.2017, σ. 1.
         
            (2)  Κατ’ εξουσιοδότηση κανονισμός (ΕΕ) 2019/625 της Επιτροπής, της 4ης Μαρτίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για την είσοδο στην Ένωση φορτίων ορισμένων ζώων και αγαθών που προορίζονται για κατανάλωση από τον άνθρωπο (ΕΕ L 131 της 17.5.2019, σ. 18).
         
            (3)  Εκτελεστικός κανονισμός (ΕΕ) 2019/626 της Επιτροπής, της 5ης Μαρτίου 2019, σχετικά με τους καταλόγους τρίτων χωρών ή περιοχών τους από τις οποίες επιτρέπεται η είσοδος στην Ευρωπαϊκή Ένωση ορισμένων ζώων και αγαθών που προορίζονται για κατανάλωση από τον άνθρωπο, o οποίος τροποποιεί τον εκτελεστικό κανονισμό (ΕΕ) 2016/759 όσον αφορά τους εν λόγω καταλόγους (ΕΕ L 131 της 17.5.2019, σ. 31).
         
            (4)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
         
            (5)  Κανονισμός (ΕΕ) 2017/185 της Επιτροπής, της 2ας Φεβρουαρίου 2017, σχετικά με τη θέσπιση μεταβατικών μέτρων για την εφαρμογή ορισμένων διατάξεων των κανονισμών (ΕΚ) αριθ. 853/2004 και (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου (ΕΕ L 29 της 3.2.2017, σ. 21).
         
            (6)  Κανονισμός (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (ΕΕ L 327 της 11.12.2015, σ. 1).
         
            (7)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
      
      
         
            ΠΑΡΑΡΤΗΜΑ
            Τα παραρτήματα του κανονισμού (ΕΕ) 2019/626 τροποποιούνται ως εξής:
            
                        1)
                     
                     
                        στο παράρτημα III, μεταξύ της εγγραφής για την Αλβανία και της εγγραφής για την Ανγκόλα, παρεμβάλλεται η ακόλουθη εγγραφή:
                        
                                    «AM
                                 
                                 
                                    Αρμενία»
                                 
                                 
                                     
                                 
                              
                  
                        2)
                     
                     
                        Παρεμβάλλεται το ακόλουθο παράρτημα IΙΙα:
                     
                  
               
                  «ΠΑΡΑΡΤΗΜΑ IIΙα
                  
                     Κατάλογος τρίτων χωρών ή περιοχών τους από τις οποίες επιτρέπεται η είσοδος, στην Ένωση, εντόμων, ο οποίος αναφέρεται στο άρθρο 20
                  
                  
                              Κωδικός ISO της χώρας
                           
                           
                              Τρίτη χώρα ή περιοχές της
                           
                           
                              Παρατηρήσεις
                           
                        
                              CA
                           
                           
                              Καναδάς
                           
                           
                               
                           
                        
                              CH
                           
                           
                              Ελβετία
                           
                           
                               
                           
                        
                              KR
                           
                           
                              Νότια Κορέα»